**Ministru kabineta noteikumu projekta**

**„****Grozījums Ministru kabineta 2008. gada 2.jūnija noteikumos Nr.394 „Alkohola, narkotisko, psihotropo vai toksisko vielu ietekmes pārbaudes kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2008. gada 2.jūnija noteikumos Nr.394 „Alkohola, narkotisko, psihotropo vai toksisko vielu ietekmes pārbaudes kārtība”” (turpmāk – noteikumu projekts) ir izstrādāts saskaņā ar likumā „Par policiju” 2010.gada 28.oktobrī veiktajiem grozījumiem, kas stājās spēkā 2010.gada 1.decembrī.  |
| 2. | Pašreizējā situācija un problēmas | 2010.gada 28.oktobrī tika veikti grozījumi likumā „Par policiju”, to papildinot ar normu par ostas policiju. Likuma „Par policiju” 19.1pantā noteikti ostas policijas pienākumi, piemēram, sabiedriskās kārtības uzturēšana un likumpārkāpumu profilakse ostas teritorijā. Likuma „Par policiju” 12.pantā ir noteikts, ka ostas policijas darbiniekam ir tiesības pārbaudīt vai personas ir lietojušas alkoholu, narkotiskās, psihotropās vai toksiskās vielas. Lai ostas policijas darbinieks varētu veikt pārbaudes ar portatīvu mērierīci alkohola koncentrācijas noteikšanai izelpotajā gaisā, lai noskaidrotu, vai persona ir lietojusi alkoholu, ir nepieciešams veikt grozījumus Ministru kabineta 2008.gada 2.jūnija noteikumos Nr.394 „Alkohola, narkotisko, psihotropo vai toksisko vielu ietekmes pārbaudes kārtība”. Šobrīd ostas policijas darbiniekam gadījumos, kad rodas pamatotas aizdomas, ka sabiedriskās kārtības pārkāpumi izdarīti alkohola reibumā, ir nepieciešams partnerdienestu atbalsts, kuri veic attiecīgās pārbaudes. Šādos gadījumos tiek tērēti tiesībsargājošo iestāžu resursi, zaudēts laiks. Jāņem vērā, ka ostas teritorijā atrodas paaugstinātas bīstamības objekti – termināli, kuri pārkrauj naftas produktus, sašķidrināto gāzi u.c. kravas. Pamatotu aizdomu gadījumā neveicot alkohola pārbaudes testus var rasties ārkārtas situācijas, kuras var novest pie nenovēršamām sekām, radot kaitējumu cilvēku veselībai, videi, nozīmīgus materiālos un finanšu zaudējumus u.c. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir noteikt, ka arī ostas policijas darbinieki ir tiesīgi veikt pārbaudes ar portatīvu mērierīci alkohola koncentrācijas noteikšanai izelpotajā gaisā, ar mērķi noskaidrot vai persona ir lietojusi alkoholu. Minētie pārbaužu rezultāti tiks izmantoti kā pierādījumi administratīvo pārkāpumu lietās. Piešķirot šādas tiesības ostas policijas darbiniekiem, tiks atrisināta šīs anotācijas I sadaļas 2.punktā minētā problēma pilnībā.  |
| 5. | Projekta izstrādē iesaistītās institūcijas | Satiksmes ministrija un Rīgas brīvostas pārvalde. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju vai indivīda tiesības.  |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Projekts attiecas uz personām, kuras varētu izdarīt likumpārkāpumus. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Noteikumu projekts pēc būtības nemaina līdzšinējo kārtību. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Rīgas brīvostas pārvalde un Satiksmes ministrija ir izstrādājušas un vienlaikus virza apstiprināšanai šādus tiesību aktu projektus:1. Ministru kabineta noteikumu projekts „Grozījumi Ministru kabineta 1999.gada 31.augusta noteikumos Nr.304 „Noteikumi par operatīvajiem transportlīdzekļiem””. 2. Likumprojekts „Grozījumi Latvijas Administratīvo pārkāpumu kodeksā”. |
| 2. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīgas brīvostas pārvaldes ostas policija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas III, V un VI sadaļa – projekts šīs jomas neskar.

Satiksmes ministrs A.Matīss

Vīza:

Valsts sekretāra p.i. Dž.Innusa

17.05.2013. 10:57

603

I.Sāre, 67028042, inga.sare@sam.gov.lv

G.Lūsis, 67090751, guntars.lusis@rop.lv